Oʻzbekiston Respublikasi Hukumatining ayrim qarorlariga paxta xomashyosini qayta ishlaydigan va toʻqimachilik mahsulotlari ishlab chiqaradigan korxonalarni davlat tomonidan qoʻllab-quvvatlash va ularning manfaatdorligini oshirish uchun qulay sharoitlar yaratishga qaratilgan oʻzgartirish va qoʻshimchalar kiritish toʻgʻrisida
(resolution, 2022-08-30)

Soʻnggi yillarda paxta-toʻqimachilik klasterlari faoliyati samaradorligini yanada oshirish, paxta xomashyosini chuqur qayta ishlash quvvatlarini koʻpaytirish, ularni modernizatsiyalash va texnik qayta jihozlash, ushbu jarayonga ilmiy asoslangan usullar va intensiv texnologiyalarni keng joriy etish orqali rentabelligini oshirish, yuqori qoʻshilgan qiymatga ega tayyor mahsulot ishlab chiqarish va yangi ish oʻrinlarini yaratish borasida salmoqli ishlar amalga oshirildi. Shu bilan birga, paxta tozalash korxonalarining resurs salohiyati va mavjud ishlab chiqarish quvvatlari oʻrtasidagi nomutanosiblikning koʻpayishi, shu jumladan, ularning ishlab chiqarish faoliyatini diversifikatsiyalash boʻyicha zarur choralarning oʻz vaqtida koʻrilmaganligi sababli ishlab chiqarish quvvatlarining bekor turishiga va iqtisodiy yoʻqotishlarga olib kelmoqda. Qishloq xoʻjaligi ishlab chiqarishida tarkibiy islohotlarni yanada chuqurlashtirish va bozor munosabatlarini joriy qilish, paxta xomashyosini chuqur qayta ishlash hamda toʻqimachilik mahsulotlari ishlab chiqaradigan tarmoqlar bilan integratsiyalashuvini yanada kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: mamlakatimiz hududlarida yangi paxta-toʻqimachilik klasterlari faoliyati yoʻlga qoʻyilganligi hamda ularning paxta tozalash korxonalari va paxta qabul qilish maskanlariga boʻlgan zaruratidan kelib chiqqan holda, paxta tozalash korxonalari va paxta qabul qilish maskanlarining bino va inshootlarini sotib oladigan paxta-toʻqimachilik klasterlari roʻyxatiga tuzatishlar kiritish; mavjud ishlab chiqarish quvvatlaridan samarali foydalanishni yoʻlga qoʻyish maqsadida yangi tashkil etilgan paxta-toʻqimachilik klasterlariga oʻz hududlarida joylashgan paxta tozalash korxonalari va paxta qabul qilish maskanlarining bino va inshootlarini 5 yil muddatga boʻlib toʻlash sharti bilan baholash qiymatida sotish. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Vazirlar Mahkamasining “Paxta-toʻqimachilik ishlab chiqarishlari va klasterlari faoliyatini tashkil etish boʻyicha qoʻshimcha chora-tadbirlar toʻgʻrisida” 2018-yil 31-martdagi 253-son qaroriga 1-ilovada: a) 1-pozitsiya quyidagi tahrirda bayon etilsin: “ 1. “Ellikqalʼa paxta tozalash” AJ “Boston klaster” MChJ 1 4 ”. b) quyidagi mazmundagi 11-pozitsiya bilan toʻldirilsin: “ 11. “Ellikqalʼa paxta tozalash” AJ “Ellikqalʼa oltin tolasi klaster” MChJ - 1 ”. 2. Vazirlar Mahkamasining “Paxta toʻqimachilik ishlab chiqaruvchilarini yanada rivojlantirishga doir qoʻshimcha chora-tadbirlar toʻgʻrisida” 2018-yil 19-sentabrdagi 744-son qaroriga 2-ilovaning rus tilidagi matnida: a) 27-pozitsiya quyidagi tahrirda bayon etilsin: “ 27. Namanganskaya oblast, Narinskiy rayon SP OOO “Uztex Uchkurgan” Zagotpunkti AO “Norin paxta tozalash”: “Prizavodskogo zagotpunkta” i “Uchtepa”* ”. b) quyidagi mazmundagi 271-pozitsiya bilan toʻldirilsin: “ 271. Namanganskaya oblast, Narinskiy rayon OOO “Iftixor kiyim sanoat” AO “Norin paxta tozalash” ”; v) 47-pozitsiya quyidagi tahrirda bayon etilsin: “ 47. Ferganskaya oblast, Yazʼyavanskiy rayon SP OOO “Baxodir Log'on Tekstil” AO “Kuva paxta tozalash” ”; g) quyidagi mazmundagi 471-pozitsiya bilan toʻldirilsin: “ 471. Ferganskaya oblast, Yazʼyavanskiy rayon OOO “POSCO International” Zagotpunkti AO “Kuva paxta tozalash”: “Xonabod” i “Koratepa” ”. d) quyidagi mazmundagi izoh bilan toʻldirilsin: 3. Vazirlar Mahkamasining “Paxta-toʻqimachilik klasterlari faoliyatini yanada kengaytirish chora-tadbirlari toʻgʻrisida” 2021-yil 10-dekabrdagi 747-son qaroriga 1-ilovada: a) 7-pozitsiya quyidagi tahrirda bayon etilsin: “ 7. Jizzax viloyati Arnasoy tumani “Agro Elegant klaster” MChJ “Uchtepa paxta tozalash” AJ va “Fargʻona” paxta qabul qilish maskani ”; b) 28-pozitsiya quyidagi tahrirda bayon etilsin: “ 28. Xorazm viloyati Gurlan tumani “Gurlan global teks” MChJ “Gurlan paxta tozalash” AJ va korxona qoshidagi paxta qabul qilish maskani ”; v) quyidagi mazmundagi 281-pozitsiya bilan toʻldirilsin: “ 281. Xorazm viloyati Gurlan tumani “Gurlan global teks” MChJ “Gurlan baraka teks” MChJning ustav kapitalidagi 100 foiz ulushi** ”. g) izoh qismi quyidagi mazmundagi ikkinchi xatboshi bilan toʻldirilsin: